
§ 1- 

De U8U futuri exacti, qualis apud Plautum fuerit, diffi- 
cilis est disputatio: in quo campo iam doctissimi viri, velut 
MadvigiuB^), Hermannus*), Luebbertus') desudavertint. Nec 
est fiimplex quaestio, sed plures simul concurrunt, ex quibus 
unam mihi iterum tractandam proposui, quae est d6 usu 
futuri exacti in enuntiatis primariis. Qua in re ne quid dubii re- 
linquatur ab exempUs primae personae profectus sum, ubi 
de coniunctivi perfecti formarum concursu cogitari nequeat. 
Ac primum quidem exempla Plautina, quibus futurum exactum 
in enuntiatis primariis exstet, enumerabo^). 

1. Amph. 52. Quid contraxistis frontem? quia tra- 
goediam Dixi futuram hanc? Deus sum, conmutavero. 
Eandem hanc, si voliis, faciam ego ex tragoedia Comoedia 



1) Madyig: *De formarum quarandam yerbi Latini usn et natura 
dispntatio'. Expressa est haec commentatio in lo. Nic. Mad?igii opus- 
culorum academicomm libro II. p. 60—129. 

2) O. Hermann : *De lo. Nic. Madrigii interpretatione quarundam 
ver bi latini formarum'. Quae scriptiuncula exstat in G. Hermanni opus- 
culorum libro II. p. 416—82. 

8) Luebbert: *Der Conjunctiv Perfecti nnd das Futurum exactum 
im aelteren Latein'. Breslau 1867. 

4) Alitts quam primae personae ea solum exempla attuli, quibus 
Madvigius ipse usus est. 

l* 

ut sit. — 2^). ibid. 929. luben me ire comites? Sanan es? 
Si non iubes Ibo egomet: comitem mihi pudicitiam dicxero ^). 

— 3. ibid. 999. Gapiam coronam mi in caput, adsimu- 
labo me esse ebrium Atque illuc sursum escendero: 
inde optume aspellam yirum De supero, quom huc acces- 
serit: faciam ut sit madidus sobrius. — 4. As. 280. Eros 
in obsidione linquet, inimicum animos auxerit — 5. ibid. 
326. Placide ergo unum quidquid rogita, ut adquiescam. 
non vides Me ex cursura anhelitum etiam ducere? LI. Age, 
age, mansero Tuo arbitratu, vel adeo usque dum peris. 

— 6. ibid. 439. Sic dedero: prius quae credidi, vix anno 
post exegi. — 7. ibid. 446. Perii hercle 1 i a m hic me dbegerit 
suo odio. — 8. ibid. 705. Inscende actutum. LI. Ego fecero. 
em, quid istuc est? ut tu incedis? — 9. Aul. 569. Potare 
ego hodie hic, Euclio, tecum volo. E. Non quod potem ego 
quidem hercle habeo. ME. At ego iussero Cadum unum vini 
veteris a me adferrier. — 10. ibid. 665. Attat foris crepuit: 
senex eccum aurum ecfert foras. Tantisper huc ego ad 
ianuam concessero. — 11. Bacch. 48. Atque is dum veniat, 
sedens ibi opperibere. Eadem biberis, eadem 
dedero tibi, ubi biberis, savium, — 12. ibid. 209. Immo, 
Chrysale, em non tantulum Umquam intermittit tempus, quin 
eum nominet. Tanto hercle melior. PI. Immo. CH. Immo 
hercle abiero. — 13. ibid. 362. Facietque extemplo Cruci- 
salum me ex Chrysalo. Aufugero hercle, si magis usus ve- 
nerit. — 14. %bid. 774. Atque hic quidem, opinor, Chrysalust. 



1) Amph. 198. 8% dixero mendadum, solens meo more fecero. Qaod 
exemplum propterea omisi quod etiam in protasi futurum exactum exstat. 

2) Ita libriy quamvis versu corrupto. Neque tamen vitium in fine 
latere dixerim. 

CH. Accessero. — 15. ibid.1066. Cedo, sinecessest. Cura hoc. 
iam ego huc revenero. — 16. CapU 192. Ibo intro atque 
intus subducam ratiunculam, Quantillum argenti mi aput 
tarpessitam siet. Ad fratrem, quo ire dixeram, mox ivero. 
(iero codd). — 17. ibid. 293. Sequere hac me igitur, eadem 
ego ex hoc quae yoIo exquisivero. — 18, ibid. 340, Verum, 
te quaeso, aestumatum hunc mihi des, quem mittam ad pa- 
trem, Ut is homo redimatur illi. HE. Immo alium' potius 
misero Hinc, ubi erunt indutiae. — 19. ibid. 494. Is diem 
dicam, inrogabo multam^ ut mihi cenas decem Meo 
arbitratu dent, quom cara annona sit. sic egero. Nunc ibo 
ad poiiium hinc. est illic mi ima spes cenatica: Si ea de- 
volabit, redibo huc ad senem ad cenam asperam. — 20. 
Cas.192. Et sitellam huc tecum.afiferto cum aqua et sortis. 
CH. Sat placet, Ego pol istam iam aliquoYorsum tragulam 
decidero. Nam si sic nihil impetrare potero, saltem sor- 
tiar, — 21. ibid. 441. Nil moror: molesta ei esse nolo. 
post convenero. — 22. ibid. 509. Abi et aliud cura. ego 
iam per hortum iussero Meam istuc transire uxorem ad 
uxorem tuam. — 23. ibid. 648. Si sapitis, uxor, vos tamen 
cenabitis, Cena ubi erit cocta: ego ruri cenavero: Nam no- 
vom maritum et novam nuptam volo Rus proseqtd. — 24. 
' ibid. 653. Sed properate istum atque istam actutum emittere, 
Tandem ut veniamus luci: ego cras hic ero. Cras ha- 
buero, uxor, ego tamen convivium. — 25. ibid. 724. Nunc 
praesidium hic Pardalisca, esto: qui hinc exeat, eum ut 
ludribio habeas. Lubens fecero et solens. ~ 26. ibid. 804. 
Bedi sis in cubiculum : periisti hercle, age accede huc modo. 
Nunc ego tecum aequom arbitrum extra coniugem captavero. 
— 27. Cist. 381. (L. E. Benoist). Ubi estis servi? Occludite 

aedis pessulis, repagulis. I b o. Hano ego tetulero intra limen. 

— 28. Epid, 272. Siout cras hio aderit: hodie haut 
venerit. — 29. ibid. 512. Propera igitur fugere hinc, si te 
di amant FI. Abiero: Flagitio oum maiore post. reddes 
tamen. — 30. ibdd. 657. Ego ad vos Thesprionem iussero Huc • 
transire. sed memento, si quid saeyibunt senes Suppetias . . . 
ferre. — 31. Men. 270. Id utrumque, argentum quando ha- 
bebo, cdoero, Tu ne delinquas neve ego irascar tibi. — 32. 
ibid. 423. Neque ego illum maneo neque flocci facio, neque 
si venerit, Eum volo intro mitti. EU. Ecastor haut invita 
fetero. — 33. ibid. 545. D a sodes aps te : p o s t ego reddi- 
dero tibi. — 34. ibid. 670. Si tibi displiceo, patiundumst: 
placuero huic Erotio, Quae me non excludet, ab se, set 
aput se occludet domi. — 35. Merc. 372. Id est profecto: 
verum actutum abscesserit. — 36. ibid. 413. Sed quid iUa 
nunc fiet? DE. Recte: ego emero matri tuae AnoiUam vira- 
ginem aliquam non malam, forma mala, — 37. 38. ibid. 448. 
Quiesce, inquam: istanc rem ego recte videro. CH. Quid 
ais? DE. Quid est? CH. Non ego illam mancupio accepi. 
DE. Sed ille illam accipiet: CH. Non potes tu lege vendere 
illam. DE. Ego aliquid videro. — 39. ibid. 497. Meliust, 
sanus si sis. CH. Vale, vince et me serva. EV. Ego fecero, 

— 40. ibid. 546. Certumst: antiqua recolam et servibo- 
mihi: Breve iam relicuom vitae spatiumst: quin ego Volup- 
tate, vino, amore id delectavero. — 41. Mil. gl. 200. Quaere: 
ego hinc abscessero aps te huc interim, illuc sis vide, — 
42. ibid. 863. Quo te agis ? LV, Missus sum alio. i a m h u c 
revenero. — 43. Mort. 526. Nil me currassis, inquam: ego 
mihi providero. — 44. ibid, 589. Multos me hoc pacto iam 
dies frustrapiini. Molestus si sum, reddite argentum, abiero, 

Responsiones omnis hoc verbo eripis. — 45. ibid. 686. 
Euge, optume eccum huc aedium dominus foras Simo pro- 
greditur .ipsus. huc concessero, Dum mihi senatum consili 
in cor convoco. — 46. ibid. 920. Hodie accipiat TR. Ita 
enimvero: ne qua causa subsiet. Vel mihi denumerato: 
ego illi porro denumeravero. — 47. ibid. 1006. Haut postulo 
edepol. SI. Verum cras, nisi quis prius Vocaverit me, vel 
aput te cenavero. — 48. ibid. 1038,^ Fiat. TH. Servorumque 
operam et lora mihi cedo. SI. Sume. TH. Eadem ego 
opera haec intus tibi narrtxvero Quis me hodie exemplis 
ille ludificatus est. — 49. ibid. 1102. Surgedum hinc. con- 
sulerest igitur quiddam quod tecum volo. TR. Sic tamen 
hinc consilium dedero: nimio plus sapio sedens. — 50. ibid. 
1143. Sine medum istuc iudicare. surge: e%o \%^ adsedero. 
— 51. ibid. 1172. Mitte, quaeso, istum. TH. (Hlum ut 
mittam?) viden ut astat fiircifer? CA. Tranio, si sapis, 
quiesce. TH. Tu quiesce hanc rem modo Petere: ego illum, 
ut sit quietus, verberibus subegero. — 52. Persa. 49. Amoris 
vitio, non meo nunc tibi morologus fio. SA. At pol ego aps te 
concessero. TO. lamne abis? bene ambulato. — 53. ibid. 
135. Tun' illam vendas? TO. Immo alium adlegavero Qui 
vendat, qui esse se peregrinum praedicet. — 54. ibid. 185. 
Aio enimvero. TO. Quid ego dixi? PAE. Ego recte aput 
illam dixero. — 55. ibid. 249. Quid istic scriptumst? 
luxta tecum, si tu nescis, nescio : Nisi fortasse blanda verba. 
50. Abi: et ego abiero. PAE. Ambula. -— 56. ibid. 290. 
Tandem ut liceat Quom servos sis, servom tibi male dicere. 
SA. Itane? specta, Quid dedero^). PAE. Nil: namnilhabes. 



1) Etiam hoc exemplum ad enuntiata simplida referre nondubito. 

SA. Di deaeque me omnes perdant. — 57. ibid. 574 I in 
malum cruciatum. TO. I sane, eme hanc atque ausculta 
mihi. DO. Modo sciam quanti indicet. TO. Vinhucvocem? 
DO. Ego illo accessero. — 58. Poen. 434. Si nequeo facere 
ut abeas, egomet abiero. — 59. ibid. 857. At onus urget. 
MI. At tu appone et respice ad me. SY. Fecero. — 60. ibid. 
982. Adibo ad hosce atque appellabo Punice. Si respon- 
debunt, Punice pergam loqui: Si non, tum adhorum 
mores Hngmm vortero. — 61. ibid. 1285. Pro maiore parte 
prandi pignus cepi, abii foras. Sic dedero. aere militari 
teiigero lenunculum — 62. Pseud. 332. Quid eo? PS. La- 
nios inde accersam duo cum tintinnabulis. Eadem duo 
greges inde ulmearum adegero, — 63. ibid. 350. Quin tu 
ted occidis potius? nam hunc fames iam occiderit. — 64. 
ibid. 376. Si tu argentum attuleris, cum illo perdidero fidem. 
— 65. ibid. 476. Edepol merito esse iratum arbitror Quom 
aput te tam parvast ei fides. SI. lam sic sino Iratus sit: 
ego, ne quid noceat, caoero. — 66, ibid. 573. Tibicen vos 
interea hic delectaverit. — 67. ibid. 629. Tibi Ubellam ar- 
genti numquam credam. PS. Dum te strenuas, Res erat 
soluta. HA. Vinctam potius sic servavero. — 68. ibid. 646. 
Di bene vortant. at ego, quando eum esse censebo 
domi, Rediero. tu epistulam hanc a me accipe atque illi 
dato. — 69. ibid. 721. Hi sciunt, qui hic adfuerunt: vobis 
post narravero. — 70. ibid. 751. Set quid es acturus? 
PS. Dicam, ubi hominem exomavero Subditivom fieri ego 
illum militis servom volo: Sumbolum hunc ferat lenoni cum 
quinque argenti minis, Mulierem ab lenone abducat. em tibi 
omnem fabulam. Geterum quo quicque pacto faciat, ipsi 
dixero. — 71. Rud. 330. Si videro exquisivero; faciet me 

certiorem. — , 72. ibid. 779. Abi modo: ego dum abes, ut 

* 

abeat non sinam. TK. Huc revenero. — 73. ibid. 788. 
Quid ages, si accedent propius? LA. Ego recessero. — 74. 
Stich. 351. Gape illas scopas. GE. Gapiam. PI. Hoc. 
egomet, tu hoc converre. GE. Ego fecero. — 75. ihid. 
592. Edepol te vocem lubenter, si superfiat locus. GE. 
Quin tum stans obstrusero aliquid strenue. — 76. ibid. 606. 
Non tu scis, quantum afflictentur homines noctu hic in via? 
PA. Tanto plureis, qui defendant, ire advorsum iussero. — 
77. Trin. 60. Nempe enim tu, credo, me imprudentem 
obrepseris. — 78. ibid. 464. Hercle quin dicam tamen: 
Nam si sic non licebit, luscus dixero. — 79. ibid. 606. Non 
credibile dicis. ST. At tu nullus edepol creduas. Si hoc 
non credis, ego credidero. CA. Quid? ST. Me nihili pen- 
dere. — 80. ibid. 624. Geleri gradu eunt uterque: ille 
reprehendit hunc priorem pallio. Haut ei euscheme asti- 
terunt. huc aliquantum apscessero. Es lubido orationem 
audire duorum adfinium. — 81. ibid. 655. Omnia ego istaec 
quae tu dixti scio, vel exsignavero: Ut rem patriam et 
gloriam maiorum foedarim meum. — 82. ibid. 709. Quid 
tibi interpellatio«aut in concilium huc accessiost? LE. Eodem 
pacto quo huc accessi, apscessero. — 83. ibid. 1006. Set 
quis hic est, qui huc in plateam cursuram incipit? Lubet 
observare, quid agat: huc concessero. — 84. Truc. 546. 
Verum abibo, quid ais? num tu non nevis, voluptas mea, 
Quo vocatus sum ire ad cenam? mox huccubitum y^n^ro^). 
— 85. ibid. 883. Num quid vis? PH. Fac visas me. DL 
Operae mi ubi erit, ad te venero. — 



1) De futuri secundi forma constare videtur. venero Buggius; 
inero BCD; iero F; ivero Z; rediero Flecktisen. 

§ 2. 

Exemplis ex Plauti comoediis congestis pergo ad rationem, 
qua difficultatibus interpretationis succurrere studuerunt viri 
docti. Et primum quidem Madvigius: 'Derivatur autem', 
inquit, ^omnis4iic usus ex ea significatione ulterioris 
temporis momenti, quam inesse in futuro exacto dixi- 
mus; eiusmodi enim momenti cogitatio non uno modo la- 
tenter animum subiV. Ab hac sententia profectus ulterius 
temporis momentum quomodo quamvis gradatim magis magis- 
que obscuratum sit, appareat, exponit sex praeceptis hisce: 

I. Primum igitur, quum vulgo futuro exacto significaretur 
efifectus in re, quae commemoretur, simul inclusus, comici 
omnino in eventu fructure rei (etiam consequenti) praedi- 
cando illa forma verbi utuntur, quod in omni huiusmodi 
oratione finis actionis sic respicitur, ut actio in futuro prae- 
terita menti obversetur. Sic Plautus. 31. Quibus in locis 
quam exiguo fine a futuro simpUci distet exactum ex 4. in- 
tellegi potest ^). — II. Deinde, ut fit analogia trahente, trans- 
fertur futurum exactum ad significandam rem non in altera 
inclusam, sed quae per se simul fieri possit; in quo prae- 
teriti notio magis iam obscuratur, nisi quod haeo alterius 
iUius actionis et occasionis spatio absoluta fore videtur. Hoc 
genus frequens est in particula ^eadem' apud Plautum 11 
17. 48. 62. — in. Proximum est, in quo apparet illa, quam 



1) Exempla quae Madvigius nonnumquam integris verbis ex- 
scripsit repetere nolo, neque hic neque infra; satis habui numeris § If 
additis exempla denotasse. 

solam fere grammatici sequuntur, celeritatis notatio vel rei 
paene iam ad exitum perductae, ut propter eam causam eo, 
quo iam dixi, modo finis actionis animo comprehendatur. 
Huiusmodi apudPlautum est: 7. 44. 51 . 63. Itaque etpromitten- 
tes et minantes hac forma utuntur, velut apud Plautum 35., 
saepe addito 4am', etiam ubi evanescit paene rei absolutae cogi- 
tatio, ut 15. 20. 22. 42. Interdum quidem celeritatis signi- 
ficatio prorsus cedit af&rmationi minantis. — IV. Ex ea, 
quam initio attigi, significatione rei, quae iam absoluta certo 
momento fore videatur, is oritur usus, quo futurum exactum 
ponitur de eo, quod quis interim, dum aliud quid fit, ali- 
quantisper facit, etsi nulla subest significatio rei perficiendae, 
sed quod tamen actionis intra temporis spatium conclusae 

* 

finis et ulterius tempus animo obversatur. Huius generis 
haec sunt: 10. 29. 41. 45. 66. 80. 83. — V. Paulo longius 
a prima origine discedit, omni fere praeteriti notione sublata 
ac ne absolutionis quidem nisi obscure retenta, futuri exacti 
usus in rei dilatione significanda; differtur tamen res in unum 
quoddam momentum temporis futuri, quod expletura est; et 
haec fere sola remanet notio seiuncti et transeuntis momenti 
et saepe ab alia actione pendentis. (Non utique inest signi- 
ficatio momenti ^celeriter^ transituri, quod nonnulli videntur 
credere. Nam qui Tost videro' dicit, is potius eius rei con- 
siderationem promitti non brevissimam das wird spater be- 
trachtet werden, zu betrachten sein). Saepe adduntur par- 
ticulae 'mox' et 'post'. Exempla sunt 16. 21. 54. 68. 69. 70. 
84. Coniuncta autem cum differendi notione est curae aut in ali- 
um aut in se transferendae, quo simul ea cura differtur. Nec uUa 
est causa, cur vulgo ad unum omnes grammatici hoc postre- 
pium et similia plurima apud omnes scriptores coniunctivp 

mode (permissivo) dicta putent, adversante primae personae 
usu. Nemo enim legit: ^Ego viderim' id est, permitte, ut 
ego videam. — VI. Quod dixi de notione actionis futurae cum 
altera quodam modo connexae, id maxime in iis locis con«- 
tirmatur, ubi de actione alteram subsequente futurum exac- 
tum dicitur, ut iam non modo praeteriti nihil in se habeat, 
sed ulterioris futuri loco sit. Huiusmodi haec sunt apud 
Plautum: 33. 46. 50. 60.' — His sex classibus quasi sep- 
timam addit his verbis: 'Atque haec de quibus hactenus 
dixi, ad certa genera sic revocari poterant, ut proprietas 
quaedam futuri exacti appareret, etsi tenendum est, adeo 
eam exiguam esse, ut, ommissa levi illa significationis in- 
flexione, omnibus locis poni potuerit futurum simplex, quod 
infinitis locis plane similibus ponitur. Ac postremum quidem 
genus nescio an rectius exclusurus fuerim, quoniam illi loci 
perparvo discrimine et fortasse casu dififerunt ab iis, in quibus 
plane pro futuro simplici ponitur exactum. Huc enim sen- 
sim licentia et oblivio significationis temporis praeteriti ex- 
cessit, sed, ut videtur, in prima tantum persona. Neque 
negari ullo modo potest, separatis, quos posui, locis et si 
qui similes sunt, magnum tamen relinqui numerum apud 
Plautum, nonnullos apud Terentium, in quibus nullum pror- 
sus discrimen utriusque futuri appareat. cf. 2. 3. 5. 9. 14. 
18. 19. 23. 24. 28. 30. 36. 39. 40. 43. 47. 49. 52. 53. 54. 
55. 57. 58. 67. 71. 73. 74. 75. 76. 77.. 78. 81. — 



§ 3. 

Gontra hanc Madvigii doctrinam paucis disputat G o d o - 
fredus Hermannus loco supra commemorato; ex qua 

disputatione quae huc spectant, subieci: (p. 428). 'Disserit 
a p. 66. de futuro exacto in W ex eunte, cuius usum, quum 
in sex generibus sententiarum persecutus esset, multis in 
Flauti, nonnuUis in Terentii locis nullum prorsus ait discri- 
men utriusque futuri apparere. In eo idem, quem modo 
tetigi, error latet. Nam ubi nihil interest, quo modo ali- 
quid dicatur, liberum quidem est, quem modum quis prae- 
f erat, sed ipsi tamen modi retinent naturam suam , manent- 
que diversi. Ut illud, cuius mentionem feci apud Cic. in 
Yerr. III. § 145. ^nisi ita res manifesta erit allata, ut 
responderi nihil possit, yidmus.' Licebat id dicere 'viceri- 
mus' et ^yincemus.' Quo ex his tribus uteretur, ad verita- 
tem sententiae nihil intererat: eo tamen non tollitur discri- 
men, quod inter haec verbi tempora intercedit, sed pro eo 
discrimine aliud alio alacrius et fortius est.' Quae verba 
cum non tam demonstrantis quam opinantis essent, non 
mirandum est, quod plerique virorum doctorum Madvigii 
praecepta sequi maluerunt. Velut TJssingius, discipulus 
Madvigii, compluribus commentarii locis, Lorenzius, eius- 
dem disciplinae alunmus, Brixius, comoediarum Flau- 
tinarum editor notissimus, alii. Lorenzius de hac re egit in 
adnotatione ad Most 590.'^ : Abiero : dann werde ich sogldch 
fortgehen. Eine der haufigsten freieren Anwendungen des 
Futurum exactum, um dasjenige zu bezeichnen, was schnell 
gethan sein wird, oft mit dem Nebenbegriff einer Versiche- 
rung (Bacch. 1066. As. 446. Mgl. 863. Fs. 350) oder einer 
Drohung(1174. Ter. Heaut. 108. Cas. I, 4, 18). Eine zweite 
ist die zur Bezeichnung eines kiinftigen Besultats (von dem 
was geschehen sein wird z. B. 1113.); eine dritte ist die zur 
Bezeichnung eines Aufschuhes, besonders mit mox (Capt. 194) 

und post(Ps, 721). Yon allen diesen haupts&chlich der tag- 
lichen Umgangssprache angehorenden Eigenthiimlichkeiten 
hiaben sich auch in der ausgebildeten Schriftsprache Spuren 
erhalten: (z. B. das ceperii Liv. XXV, 38, 17; reddidertt Cic. 
pro Sull. 32, 90; praestitero Caes. 6. G. IV, 25; Cic. finn. 
in, 4, 14); YOn einem Aufschube ofkers videro. Noch sswei 
andere freie Anwendungen s. 687 ^) und 1039 ^ ; an etwa 35 
Flautinischen und 4 Terenzischen Stellen aber steht die erste 
Ferson Sing. des Fut. exactum ganz wie die des Futurum sim- 
plex: 526, 921, 1007, 1103, 1143; ofter findet sie sich auch 
mit einer oder mehreren solchen parallel gestellt. St. 351, 
Amph. 998 sqq., Capt. 495 sqq., Rud. 330, 788 u. a.; bei 
spateren Dichtem ist dies hochst selten.' 

Quid Brixius sentiat, qui sdre cupit, adeat adnotationem 
ad Capt. 293. Quamquam in singulis quibusdam et Brixius 
et Lorenzius discrepant; velut Lorenzius Most. 1134. (ego 
isti ad sedero) cum faturo simplici componit, etsi Madvigius 
sexto praecepto subiunxerat, et Brixius Capt. 293. 341. 



1) ExBtant haec: 'concessero : h&ufigere Anwendung des Futarum 
exactum zur Beseichnung desjenigen, was jemand unterdessen, 
w&hrend etwas anderes geschieht, eine Weile thun wird (ge- 
than haben wird) in der hier vorkommenden Phrase (Trin. 1007. Ter. 
Heaut 174. Aul. 666. mit tautispei:) und in dem ganz &hnlichen huc 
aliquantum apscessero. Trin. 626. interim apscessero. Mgl. 200. tibicen 
Yos interea hic delectayerit. Ps. 673. abiero. Epid. 616. Vgl. Cic. Att. 
V, 1, 8: tu invita mulieres: ego accivero pueros; de republ. I, 18, 20: 
concessero.' 

2) Ad V. 10S9 haec adnotata sunt : 'Das Futurum ezactum steht in 
dieser Redensart (sc eadem . . . opera) auch Bacch. 49, Gapt. 298, Ps. 
888, und bezeichnet also, indem die Bedeutnng des Praeteritutn zurQck- 
tritt, eine Handlung, die zugleich mit einer andern, doch fftr sich 
selbst, ausgeftthrt werden wird; der Unterschied vom Futurum simplez 
(welches an den abrigen Stellen steht) ist nicht gross.' 

Trin. 625. 1007. celeritatis notione insignes esse didt, cum 
MadyigiuB aliter iudicasset. Similiter £p. 512. (29) et Trin. 
655. (81) de celeritate cogitat Lindemannus, ubi Madvigius 
eam respuit. Atque fatendum est non uno loco dubitari 
posse, quale ezplicandi genus adhibeas. Sic 5 quarto, 23, 
24, 36, 43 quinto generi tribuere possis, quae septimo ad- 
signat Madyigius et 44., quod ille tertii generis esse voluit, 
&cile sexto addicas. Itaque non mirandum est, quod semel 
Madrigius ipse contra se facit exemplo 54 et quinto generi 
et septimo adsignato. Sed utut de singulis iudicabis, ratio 
universa hac argumentatione non diluitur. 

§ 4. 

Vidimus igitur ex Madvigii ratione circiter 35 locos 
simplicis futuri vim habere. Quod idem dicit sextum 
genus sese^ortasse rectius exdusurum fuisse, illud certis- 
simum esse iudico. Quis enim sibi persuadebit in his Foe- 
nuli yersibus : 'Si respmdehunt, Punice pergam loqui, Si non 
($c. respondebuntj tum ad horum mores linguam vortero' dif- 
ferentiam esse inter pergam loqui futurum atque Unguam 
vortero futurum exactum ? Eodem artificio usus ille 33 trac- 
tat; yix enim dicas quid intersit inter ^post ego reddidero 
tibi' et 'ego post tibi reddam' yersu subsequenti, praesertim 
cum enuntiatorum conformatio tam similis sit, quam potest. 
De tertio exemplo (50). iam Lorenzius sanissimo iudicio iu- 
dicayit. Nam permulti yersus sunt ubi simplex futurum 
prorsus pari sensu positum sit; ut loco modo tractato, porro 
Gurc. 138 Tu ... curato .. ^o tibi iam adducam ibid 454. 
Sequere hac ... teabsohfam. Men. 1106. Roga ... respondebo. 

Most. 1131. Promitte .^..ego ibo pro te. Rud. 1007. Verbum 
etiam €uide unum, iam ego in cerebro colaphos abstrudam 
tuo, alia multa. Quartum denique exemplum (46) ab illo- 
rum societate segregari vix poterit. Neque ipsum Madvi- 
gium sententiae suae tenacem fore, verba supra posita 
aperte indicant. Ita hoc sextum genus omittendum videtur. 
Quintum Madvigii genus in eis exemplis versatur, 
quibus rei alicuius dilatio continetur. Cuius dilationis sig- 
num 'mox^ et 'post' particulae sunt saepissime adiectae. In 
hoc genere vindicando Madvigius ut sagacissime ita artificosis- 
sime rem videtur instituisse: sed si eius rationem sequere- 
mur mirum esset, quod tam pauca huius usus exempla apud 
Plautum exstarent. Gongessi locos plurimos, ex quibus 
gravissimos subicere liceat — Amph. 50. Nunc quam rem 
oratum huc veni primum proloquar: Post argumentum huius 
eloquar tragoediae. — ibid. 875. Hodie frustrationem ini- 
ciam maxumam. Post igitur demum faciam res fiat palam. 
As. 137. Posthac tibi Male quod potero facere, faciam. (jpost 
hac libri) ibid. 915. Poste demum huc cras adducam. Aul. 
118. Postidea domum me rursum quantum potero recipiam. 
{post idem libri). ibid. 805. Postea intro hunc subsequar. 
Cas. 112. Mox ... tecum loquar. Merc. 664. Post ad prae- 
torem ilico ibo. Merc. 781. Haec vasa aut mox aut cras 
iubebo aps te peti. Poen. 398. Mox dabo. ibid. 1230. 
Postea hanc amabo atque amplexabo. Bud. 86. Post id 
agam igitur (ita libri). ibid 568. Poste ibo lautum. ibid. 648. 
Postidea accumbam (postea libri). ibid. 932. Post animi 
causa mihi navem faciam. — Exemplo ex Persa petito fego 
recte apud illam dixero) oppono hoc (Persa 745) : Quid me 
in ius vocas? SA, lUi apud praetorem dicam. Quod pergit 

Madvigius etiam differendae ctirae c^usa fiiturum exaotum 
poui, simplex futui-um iu his repperi exemplis Madvigiano- 
rum persimilibus : Baoch. 97. Opsonabo ego: nam id flagi- 
tium sit, mea te gratia .. ibid 227. Abi inti^o: ego hic 
curato, tu intus dicito. ibid. 1153. Taceas ... ego quod dixi 
ecflciam. Epid. 601. Habe animum bonum, ego illam re- 
periam. ihid. 619. Habe animum bonum: .. ego te ser- 
vabo. — Persa. S20. Ego reiciam: habe animum bonum. 
Pseud. 262. Kil curassis: liquido'd animo. ego pro me et 
pro te curabo. — ibid. 73S. Ego dabo, ne quaere aliunde. 

— Kud. 691. Bedete hic modo, ego hinc vos tamen tutabor. 

— Quibus exemplis alia addi possunt. Goncedo non omnia 
esse prorsus paria« tamen nihil interest, utrum duo vel tria 
eximas. Ab his exemplis, si proficiscimur, certe id in- 
tellegimus, Madvigii rationem explicandi per se non esse 
necessaiiam; nam sententia simplex futurum admittit, fu- 
turum exactum autem simplicis vim habere posse ipse Mad- 
vigius auctor est. Sed haec hactenus, paulo post ad hanc 
quaestiQuem redibo. -^ 

Transeunti mihi ad qiiartum Madvigii genus fere 
idem dicendum videtur, quod de quinto. Dicit enim futurum 
exaotum poni de eo, quod quis interim, dum aliud quid flat, 
aliquantisper faciat. Huic generi septem locos Plauti- 
noB addicit (10. 29. ^ 41. 45. 66. 80. 83). Exempla simpU- 
cis futuri haec commemoro: Ourc. 466. Dum hic egreditur 
foras, Gommonstrabo. Men. 439. Hoc ponam interim. Mero. 



1) Addit Madvfgias: 'etsi ibi non tam hoc dicit' 'abibo paalisper' 
quam hoc ^nunc abibo, sed post redibo'. Qaod vix recte intellexit : de 
redenndo cur cogitatur, non assequor. 

2 

555. Nunc tamen interea ad med huc invisam domum. 
Most. 683. Ego hic tantisper, dum exis, te opperiar. ibid. 
1094. Ego interim aram hanc occupabo. Poen. 417. Ego 
intus interim tuum exomabo vilicum. Truc. 209. Ego in- 
terim hic apud vos opperibor. ibid. 715. Ego interim hic 
(ita libri) . . . praesidebo. — Exemplis autem quae sunt *huc 
concessero' et similia oppono haec: Bacch.-610. ^ Sed huc 
concedam. Gas. 330. At iam concedam huc: audio aperiri 
fores Hinc ex insidiis hisce ego insidias dabo. Epid. 103. 
Huc concedam. Most. 429. Goncedam a foribus huc, hinc 
speculabor procul. ibid. 517. Accedam huc. Pseud. 414. 
Nunc huc concedam ut horum sermonem legam. Bud. 480. 
Accedam huc ad foris. — Haec exempla quomodo a 83. dif- 
ferant flubet observare quid agat, huc concessero) non satis 
intellego. Itaque yix refutari poterit, qui contendat Mad- 
yigianae rationis necessitatem esse nullam, cum ubique sim- 
plicis futuri notio apta sit. — 

In tertio genere celeritatis vel 'rei paene iam ad 
exitum perductae' notatio agitur. Exempla sunt 7. 44. 51. 
63. De promittentibus et minantibus haecponitexempla 
Plautina: 15. 20. 22. 35. 42. Exempla simplicis futuri eadem 
notione insignis profero haec : Amph. 348. Ego tibi iam ho- 
die scelestam comprimam linguam. ibid. 381. Etiam mut- 
tis? iam tacebo. ibid. 543. Abi prae, Sosia. lam ego 
sequar. ibid. 556. lam quidem hercle ego tibi istam Sce- 
lestam, scelus, linguam abscidam. ibid. 779. Quem ego 
iam hic convincam palam. ibid. 860. lam ex Naucrate id 
cognato cognoscam meo. ibid. 1030. Quem pol ego hodie 
ob istaec dicta faciam ferventem flagris. As. 607. Apud 
Orcum te videbo: Nam equidem me iam quantum potest a 

vita abiudicabo. Aul. 188. Anus hercle huic indicium fecit 
de auro ... Quoi ego iam linguam praecidam atque oculos 
effodiam domi. ibid. 573. Ego te hodie reddam madidum; 
si yivo probe. ibid. 659. lam interstringam gulam. ibid. 
712. Attat: eccum ipsum: ego ibo, ut me condam domum. 
ibid. 759. lam quidem hercle te ad praetorem rapiam. 
ibid. 678. lam ego illuc praecurram atque inscendam ali- 
quam in arborem. Bacch. 94. Ego sorori.meae hodie ce- 
nam dare volo viaticam : Eo tibi argentum iubebo iam intus 
ecferri foras. Bacch. 357. Quas ego hic turbas dabo. ibid. 
701. Emungam hercle hominem probe hodie. ibid. 766. 
Dorsabo ego illunc hodie, si vivo, probe. ibid. 1172. Ni 
abeas, quamquam tu bella^s, malum tibi magnum dabo iam. 
Gas 536. lam tibi istuc cerebrum dispercutiam. ibid. 800. 
Hac dabo protinam me et fugiam. Curc. 138. Tu curato 
me ne sitiam: ego tibi quod amas iam huc adducam. Men. 
174. Mitti tibi atque illi iubebo iam adparari prandium. 
ibid. 431. lam sequar te. ibid. 729. Ne istuc mecastor 
iam patrem accersam meum. ibid. 754. Gradum proferam, 
progrediri properabo. ibid. 844. Ibo, adducam, qui hunc 
hinc tollant. ibid. 666. Properabo ad forum. ibid. 875. 
Ibo atque accersam medicum iam quantum potest. ibid. 
903. Quem ego hercle hominem, si quidem vivo, vita iam 
evolvam sua. ibid. 1037. Id ego tibi iam huc adferam. 
Mil. 537. Pulchre admonuisti. iam ego ad te exibo foras. 
ibid. 1353. Ito cito: iam ego adsequar vos. ibid. 1379. 
Ego iamiam convenam illunc (ita Ritschelius). Most. 1114. 
lam ignem et sarmen tibi iubebo circumdari. Persa 324. 
Atque omne ego argentum tibi hoc actutum incolume redi- 
gam. ibid. 405. Gurate isti intus: iam ego domum me re- 

6ipift.m. ibid. 609. Goncede istuc: iam ego illam adducam. 
ibid. 794» At tibi ego co&tinuo oyatbo octtluDPi hoc excuti- 
am tuum. Poen. 494. Golaphis quidem hercle tuom iam 
dilidam caput. ibid. 1152. Quos ego iam detrudam ad 
molas. ihid. 1302. lam herde ego illunc excruciandum 
totum camufici dabo. Ps. 358. Numquam ad praetorem 
aeque cursim curram. ibid. ^82. Exoasabo ego illum si* 
multer itidem ut muraenam coquos. ibid. 200. Item hodie 
Gonfitringam ad camarium. ibid. 1159. lam reyortar ad 
te. Rud. 447. Et tua et tua buc omatus reveniam ex sen* 
tentia. ibid. 457* Oonfiigiam hinc: ita res suppetit subito 
[mihi]. ibid. 784. De ava capillo iam d^piam. ibid. 859. 
Ego hunc soelestum rapiam [iam] in ius exsulem. ibid. 
936« nunc hano [praedam] condam. Tmc. 443. lam ibo 
ex hoc loco, iubebo adistam ... deferri. ibid 613. Verbum 
adde, iam hercle ego te offatim oonficiam* ibid. 614. lam 
hio ego ted agnum faoiam et medium distruncabo. — Ex tanto 
exemplorum aut persimilium aut non ita dissimilium numero 
cum appareat simplicis futuri yim in hac re longe usitatis- 
simam esse, non inepte quispiam concludat etiam in paucis 
illis exemplis Madyigianie eandem yim esse statuendam. 

Seoundum Madyigii genus yersatur in exemplis in 
quibus ^futumm exaotum' transfertur ad significan^am rem 
non in altera inclusam, sed quae per se simul fieri possit; 
hoc genus frequens ease in particula 'eadem\ Exempla sunt : 
11. 17. 48. 62. Gum quibus loois oonferendi sunt hi: 
Bacch. 521. Eadem exorabo, Chrysalo, causa mea Pater 
ne noceat CSapt. 450. Eadem opera a praetore sumam 
syngraphum. ibid. 4.^9. Eadem peroontabor, eoqui hunc 
adulescentem noyerii Epid. 663. Eadem baeo iatus edo» 

cebo, quae ego scio. Mil. 303. Eadem illi insidias d^^bo. 
Poen. -710. Eadem narrabo tibi res Spartiaticas. Stich. 438. 
Eadem sumbolam dabo et iubebo coqui. Liquet eandem 
rationem in una opera, una, simul, quaeque sunt alia sy- 
nonyma, quae satis multa et ipsa cum futuro simplici com- 
ponuntur, apparere. 

lam ad primum genus transeundum est, quod uno 
exemplo Flautino illustrayit Madyigius. Quod exemplum 
ita explicari posse haudquaquam nego, sed nego aliter ex- 
plicari non posse, praesertim cum Madvigius ipse adnotaye- 
rit, yix discrepare futurum exactum a futuro simplici idque 
exemplis luculenter demonstrayerit. — 



§5. 

Quoniam factum est ut Madyigium secuti hic illic secun- 
dam et tertiam personam respexerimus , liceat alios quos- 
dam earundem personarum locos addere, qui prorsus simi- 
liter yidentur esse tractandi^). Maxume huc faciunt loci 
tales: As. 280. Eros in obsidione linquet, inimicum animos 
auxerit Pers. 393, Si hoc adcurassis lepide, quoi rei ope- 
ram damus, Dabuntur dotis tibi inde sescenti logei Atque 
Attici omnes; nullum Siculum acceperts. Praeterea comme- 
morandi sunt loci hi: Amph. 648. Perii hercle. ille nunc 
intus turbat; hunc si amitto, hic abierit. Bacch. 90. Ille 
quidem hanc abducet, nullus tu aifueris, sd non lubet. Capt. 



\) Conferenda sunt q^uae Luel^bertus 1. s. s. p, 84. sqq. exposuit, 

296. Haec tu eactem , si confiteri vis , tua e re feceris ^). 
MiL 297, Si falso insimulas Philocomasium , hoc perieris. 
Mil. 1243. Nam tu te vilem feceris, si te ultro largiere. 
Most. 210. Tu iam, quod quaeritas, habes, ille te nisi ama- 
bit ultro , Pro capite tuo quantum dedit, perdiderit tantum 
argenti. Rud. 179. Si ad saxum, quo capessit, ea deorsum 
cadit, Errationis fecerit compendium. Trin. 279. Feceris 
par tuis ceteris factis, Si patrem percoles. Truc. 875. Si 
aufers, a milite omnis tum spes animam efflaverit. 

§ 6. 

In eis quae ex posui me causidici rationem secutum 
esse non deerunt, qui contendant; non diffiteor rem ita se 
habere, nec quidquam demonstrasse me puto nisi hoc: 
Madvigii rationem haudquaquam esse necessa- 
riam, si quidem triginta quinque exempla meram futuri 
vim exhibere ipse statuit. Sed porro progrediendum esse 
puto et nego illam rationem vel probabilem esse. Pro- 
ficiscamur ab enuntiato hoc: Ego fecero. Si scribimus Ham 
ego fecero' ex Madvigii doctrina aut celeritatis aut minatio- 
nis aut promissionis vim habet; si scribimus Hnterim hoc fe- 
cer(f animo observatur 'actionis intra temporis spatium con- 
clusaie finis et ulterius tempus' ; si scribimus "-mox ego fecero^ 



1) Quocum conferenda snnthaec: Ciirc. 664. Quid dotis? ICgone? 
ut semper dum viYat me alat. Ultro hercle dico : me lubente feceris. 
Sticb. 478. Promitte, certumst. Sic face inquaro. Gerta res. Lubente 
rae bercle facies. Idem ego istuc scio. Ampb. 847. Mulier, istam rem 
inquisitam certumst non amittere. Edepol me lubente facies. Quid ais ? 
responde mibi. 

vel ^post ego fecero^ dilatio quaedam conspicua est; denique 
si mutamus ^eadem ego fecero\ rursus alia res est. IUud 
tantum modo quaeritur unde haec quadripartita vis du- 
cenda sit. Quam quidem ex ipsius verbi forma derivandam 
esse nullo modo adduci possum ut credam — quis enim 
sibi persuadebit eandem formam et celeritatem et di- 
lationem, quod paene contrarium est, significare posse? 
— sed aut ex adverbiis illis proficiscitur aut ex totius 
enuntiati colore. Sic intellegimus cur eaedem particulae sim- 
plici futuro adiunctae eandam vim habeant. 

Sed accedunt alia. Madvigius inde profectus est quod 
futurum exactum ab initio relativam vim habuisse statuit, 
quamvis argumento addito nullo. Atque comparantibus no- 
bis futuri vim et futuri exacti vim relativam necesse est 
illam videri simpliciorem , hanc impeditiorem atque diffici- 
liorem. Yix autem probabile est impeditiorem significationem 
esse antiquiorem, simpliciorem contra recentiorem. Probabi- 
lius certe alterum. Si Madvigium sequimur, cogimur credere 
ante Plautum relativam vim in futuro exacto fuisse, hanc 
Plauti temporibus pauUatim obscuratam esse futuri signifi- 
catione substituta, Giceronis autem temporibus pristinam 
vim denuo esse redintegratam. Quanto simplicius est sta- 
tuere, in his formis antiquam vim esse servatam, inde paul- 
latim alteram esse ortam, quam principalem vulgo esse 
statuunt. Nam quantis artificiis Madvigius usus sit rectis- 
sime Hermannus his verbis significavit : ^Nimirum' inquit, 'ut 
dicam quod sentio: rem satis planam vir doctissimus nimium 
dividendo distinguendoque implicatam reddidit'. 

Simul autem mentem subit alia meditatio. Si Pseuduli 
locum hunc (57) consideramus : Lanios inde accersam . . . 

Eadem duo greges virgamm inde uhnearum adegero^ vix ullani 
differentiam indagamuB inter utrumque futurum, niu quod 
alterum in medio rersu positum est, in fine alterum. Idem 
fit Stich. 351 (74): Cape illas scopas. GE. Capiam. PI. ffoc 
egomet, tu hoc eonverre. GE. Ego fecero. Adde: Merc. 546. 
(40) Certumst: antiqua recolq/m et servibo mihi. Breve iam 
reUciumst vitae spaMum : quin ego Voluptate vino amore id de- 
lectavero. Re yera autem {oimsi^efecero, sedero et similes ultimam 
yersuB sedem praeter ceteras adamare inde apparet, quod in 
octoginta quinque locis, quos supra posui, sexaginta tres 
(1. 2. 4. 5. 9. la 12. 14. 15. 16. 17. 18. 19. 20. 21. 22. 23. 
26. 28. 29. 30. 81. 32. 35. 37. 38. 39. 40. 42. 43. 44. 45. 46. 
47. 48. 50. 51. 53. 54. 57. 58. 59. 60. 62. 63. 65. 66. 67. 69. 
70. 71. 72. 73. 74. 76. 77. 78. 80. 81. 82. 83. 84. 85.) hanc 
formam in fine versus habent, et alii nonnulli ante caesuram 
similiter iudicandam. Cum autem saepius in liac sede versus 
et antiquae et rariores formae a poeta positae sint, ne hanc 
quidem rem casui tribuendam esse existimo. Immo rariorem 
futuri formam ita saepius seryatam eBse conicio, quae se 
ultro obtulit poetae versus claudenti ^)« 



1) Conferenda sunt quae A. Spengelius in libro qui inscribltur: 
*T. Maccius Plautus' p. 224. adnot. de infinitiTis in Mer' exeuntibus dis- 
putat: 'dieae Infinitiyfonnen finden sich, wenn der Endung 4er' eine 
lange Sylbe Yorhergeht, also in der ersten, zweiten und vierten Con- 
jugation (lamentarier, commonerier, expedirier u. a.) und in dei^Jenigen 
Yerben der dritten Conjugation, wo eine lange Sylbe vorhergeht (p«n- 
dier, adscribier, trSdier u. a.) nur am Schluss des Verses und, was das- 
selbe ist, am Schluss der ersten H&ifte der asynartetischen Vene'. Quam 
rem p. 225 ita explioat : ^Der Gnmd '^ioBer lirscheinaDg ist offenbar 
der, dass diese Infinitive, die fast alle Wdrter von vielen Sylben sind, 
nicht in die abrigen Versffisse passen, ohne dass dem Verse durch die 
Betonung der letzten Sylbe des Verbums (z. B. dxomari6r) und beson- 

Sed fateor me non ausurum fuisse contra Madvigii viri summi 
auctoritatem tantopere impugnare, nisi vidissem etiam recen- 
tiorum grammaticorum doctrinam eandem rationem non modo 
non dissuadere sed etiam commendare. Admodum enim proba- 
bilis mihi yidetur sententia Brugmanni qui in quaestionibus 
morphologicis suis (vol. III. p. 16 s. 99.) docet/) primum 
videro esse antiquum aoristi coniunctivum itaque ut apud 
Homerum pro futuro poni posse. Ad huius autem formae 
analogiam factas esse formas cepero^ fecero^ rapuero etc, 
Quae sententia quantopere rationem supra propositam con- 
firmet facile apparet. 



ders auch durch die scharfe AbsonderaDg der Sylben, welche in dem 
lambus 4er' zwischen Arsis und Thesis entsttlnde, alle Anmuth und 
Leichtigkeit genommen wtirde'. Praeterea conferenda sunt, quae Luchsius 
^Quaestionum metricarum' p. 81 disserit: 'Apparet autem siet vocabuli 
eandem esse condicionem, quam ceterarum pleniorum formarum, praeter 
quas breviores quoque usurpat Plautus, velut: danunt (dant), 
duint(dent), fuam, (sim), creduam, creduim(credam), perduint 
(perdant) etc. Has enim formas et ipsas maximam partem in fine 
versuum occurrere constat'. Quibus addi possunt Brixii, Lorenzii, 
Ussingii adnotationes. 

1) Cf. p. 27 : 'Dass mderam totonderam nicht Zusammensetzungen 
von vid' und totond- mit dem imperfectum eram 'ich war' sind, ergibt 
sich, abgesehen davon, dass eine solche Composition in nachursprach- 
licher Zeit von vorn herein nicht denkbar ist, aus der Form des con- 
junctivs vidissem totonddssem nnd des infinitivs vidisse totondisse. Diese 
beweistklar dass vtderam viderim videro aus ^vidisam ^vidisim *vidisd 
hervorgegangen siud. (vgl. Schleicher Kuhn's Ztschr. VIIL 899, Corssen 
Beitr. zur ital. Sprachk. s. 518)'. Et p. 88: *Wenn wir videro als den 
conjunctiv eines aorists betrachtcn, so wird diese Aufiassung im beson- 
dem noch dadurch empfohlen, dass gewisse Functionen des futurum 
exactum sich mit der Function des conj. aor. im griechischen schr nahe 
bertihren oder geradezu decken' et alibi. 

§ 7 



Non proisas eftdem ntio est enoiitutoiiim 
oondicioiialiiim et quae simt similML Su&picor per haec tran- 
sitimi esse fiu;tiim ad Tim Tere rdatiTam. Sed omnia quae 
Irac q^ectant peculiaii disserlatiiMie iDiistranda enmt: nanc 
satishabebo exemplanonnnDa adscripsisse* ez qnibiis apparet, 
inde qnoqne meae sententiae aignmenta peti posse. 

Proficiscor ab bis ezonpHs: Poen. 853. At ^p ob 
banc moram tibi reddam operam, mbi roUs, M imssfris, As. 
381. Etiam mnttis? SO. lam tacebo. NEL Qids tibi enist? 
SO. Quem tu raies, NE. Qoid igitor? qni nnnc Tocare? SO. 
Semo nisi quem iussfris, — Ampb. 1048. Ceitomst, intro- 
rnmpam in aedis: nbi qnemqne bominem aspextro, Sive 
ancillam, sire seiTom« si nxorem« si adnltenim, si patrem, 
si aTom ridebo^ enm obtmncabo in aedibus. {sire uxorem 
sire — seu pairfm sire Ubri). Similis res est in his 
exemplis: Sticb. 624. Qnin si iusseris^ £o qnoque ibo. As. 
487. Tamen nnmqnam binc feres aigenti nnmmnm, nisi me 
Dare iusserii Demaenetns. CurcL 707. lamiam &ciam ut 
iusseris. Men. 153. Oculum ecfodito peisolum Mihi, Me- 
naechme, si ullum Teibum Cuo, nisi qnod iusseris: quae 
comparanda sunt cum hisce: Bacch. 729. Quod hcfr^, 
scribito istic. Trin. 1184. Ego ducam, pater, £t eam et 
siquam aliam iubebis. Truc 911. Tuo ariutratu quod 
iubebis dabitur. Rud. 1134. Quid iurem? GR. Quod iubebo. 
— Most 192. Di deaeque me omnes pessumis exemplis 
interficiant, Msi ego iUam anum inierfecero siti fauaieque 
atque algu: quocum c£ Persa 292. Di deaeque me 
omnes perdant 3ifi te hodie, si prehendero, defigam in 

terram. Trin. 463 sp. Oculum ego ecfodiam tibi, si ver- 
bum addideris. Rud. 1401. Vapulabis, yerbum si addes 
unum. — 

Aliter comparata, quamquam hinc non aliena, sunt haec 
lexempla: Poen. 907. Profecto ad incitas lenonem rediget, 
si eas abdtcxerii. Trin. 371. An eo egestatem ei tolerabis, 
Bi quid ab illo acceperis? Cas. 284. Gredo hercle hodie 
devotabit sortis si attigeriU Mil. 306. Nunc si indicium 
facio , interii , si taceo interii tamen , Si hoc palam fuerit. 
Oas. 846. Verum qui non manibus clare, quantum po- 
terit, plamerit, Ei pro scorto supponetur ircus unctus nau- 
tea. Trin. 423. Pater quom peregre veniet, in portast locus: 
Nisi forte in ventrem filio conrepserit. / 

In plerisque horum exemplorum fieri vix potest, ut de 
relativa futuri exacti vi cogites, cumaut aoristi coniunc- 
tivi aut simplicis futuri vis postuletur. Sed totam 
hanc quaestionem accuratius tractandam esse intellexi. 

